stanford-oval/wikipedia huggingface dataset:
ג'ונתן דמי
ביוגרפיה > אחרי שתיקת הכבשים

סרטו הבא של דמי היה הדרמה "פילדלפיה", המבוססת על סיפורו האמיתי של עו"ד ההומוסקסואל ג'פרי באוורס אשר נדבק במחלת האיידס ונאלץ להילחם על זכויותיו המשפטיים והעקרוניים. דמי היה מועמד בזכות סרט זה לפרס הבמאי הטוב ביותר במסגרת פסטיבל הסרטים הבינלאומי בברלין.
ב-1998 ביים דמי את הדרמה המבוססת על ספרה של טוני מוריסון "חמדת", העלילה מתרכזת בחייה של סת' (אופרה וינפרי) בחורה אפרו אמריקאית המנהלת חיים נעימים ומסודרים באוהיו, לאחר שברחה מעבר של עבדות.
בשנת 2002 ביים דמי את המותחן "האמת אודות צ'ארלי" בכיכובם של מארק וולברג וטים רובינס, הסרט נכשל בקופות וגם הביקורות לא היטיבו עימו. שנה לאחר מכן הפיק דמי ביחד עם צ'ארלי קאופמן את הדרמה "אדפטיישן" בכיכובם של ניקולס קייג', מריל סטריפ וכריס קופר.
ב-2004 הצליח עם מותחן המסתורין "המועמד ממנצ'וריה" שהכניס כמעט 100 מיליון דולר. סרט זה הוא רימייק לסרט מצליח משנת 1962, וחושף קונספירציה בחלונות הגבוהים בממשל האמריקאי. הסרט מביא את סיפורו של קצין בצבא האמריקני, בנט מרקו, שחושד שהפלוגה שלו עברה שטיפת מוח במהלך מלחמת המפרץ הראשונה, כדי לקדם עניינים פוליטיים בוושינגטון.
סרטו התיעודי של דמי "האיש מהמישורים" ("Man from Plains") מתעד את סיפור חייו של נשיא ארצות הברית ג'ימי קרטר. הוא צולם לאחר צאת ספרו פלסטין: שלום ולא אפרטהייד, וזכה בשלושה פרסים במסגרת "פסטיבל הסרטים של ונציה".
בשנת 2008 ביים דמי את סרטו האחרון "רייצ'ל מתחתנת", דרמה ריאליסטית על בחורה מעורערת שחוזרת לחיק משפחתה ומכניסה את כולם למערבולת של רגשות. דמי היה מועמד על סרט זה לפרס האינדיפנדנט ספיריט.
ב־26 באפריל 2017, בגיל 73, הלך דמי לעולמו כתוצאה מסרטן הוושט וסיבוכים של מחלת לב. דמי הותיר אחריו אישה ושלושה ילדים.
פילמוגרפיה

כלא לוהט (1974)
אמא מטריפה (1975)
לטפל בזהירות (1977)
חיבוק קטלני (1979)
מלווין והווארד (1980)
נשים בעורף (1984)
Stop Making Sense ‏(1984)
משהו פראי (1986)
לשחות לקמבודיה (1987)
נשואה למאפיה (1988)
שתיקת הכבשים (1991)
פילדלפיה (1993)
חמדת (1998)
האמת אודות צ'ארלי (2002)
האגרונומיסט (2002)
המועמד ממנצ'וריה (2004)
ניל יאנג: לב של זהב (2006)
האיש מפריז (2007)
רייצ'ל מתחתנת (2008)
ג'ושוע וינדר

ג'ושוע ליאם וינדר (באנגלית: Joshua Liam Wynder; נולד ב-2 במאי 2005 בלואיוויל שבקנטקי, ארצות הברית) הוא כדורגלן אמריקאי המשחק בעמדת הבלם בקבוצת בנפיקה ליסבון ב'.
קריירת מועדונים

וינדר גדל במחלקת הנוער של לואיוויל סיטי. בשנת 2021 החל לשחק בקבוצה הבוגרת של המועדון במסגרת ה-USL, ליגת המשנה האמריקאית.
קריירה בינלאומית

נכלל בסגל נבחרת ארצות הברית עד גיל 20 לטורניר גביע העולם עד גיל 20 בשנת 2023.
הערות שוליים

↑  U.S. UNDER-20 MYNT HEAD COACH MIKEY VARAS NAMES USA ROSTER FOR 2023 FIFA UNDER-20 WORLD CUP IN ARGENTINA באתר הרשמי של פדרציית הכדורגל של ארצות הברית, 10 במאי 2023 (באנגלית)
Word Rescue

| --- | --- |

לוגו המשחק
 כללי
 תאריך הוצאה:  DOS   1 במאי 1992   Microsoft Windows   14 באוקטובר 2014   macOS   5 במאי 2015
 סוגה:  פלטפורמה, משחק חינוכי ממוחשב
 פיתוח:  רדווד משחקים (אנ')
 הוצאה לאור:  Apogee Software
 ארץ מקור:  ארצות הברית 
 שפות:  אנגלית 
 הפצה:  Apogee Software‏ (DOS)   3D Realms‏ (Win‏, Mac)
 סדרה:  Word Rescue
 הערות:  מערכת הפעלה מינימלית:   Windows XP או OS X 10.10.3
 דרישות תוכנה
 גרסה:  3.0 (יצאה ב-29 ביולי 1995)
 מצבי משחק:  שחקן יחיד
 פלטפורמות:  DOS   Microsoft Windows   macOS
 מדיה:  תקליטון (DOS), הורדה דיגיטלית
 המשחק הבא:  Word Rescue Plus
 דרישות מערכת
 מעבד:  DOS: אינטל 8088 או אינטל 80286 או יותר טוב   DOSBox:‏ Intel Core 2 Duo
 זיכרון:  DOS:‏ 475KB   DOSBox:‏ 2GB
 כרטיס מסך:  EGA/VGA
 מקום פנוי:  DOS:‏ 3.6MB   DOSBox:‏ 40MB
 מערכת קול:  רמקול פנימי (PC Speaker)
 בקרים:  מקלדת, ג'ויסטיק (דרך DOSBox בלבד)
 אתר רשמי
 
Word Rescue (בעברית: מבצע הצלת המילים) הוא משחק וידאו חינוכי מסוגת הפלטפורמה, שפותח רדווד משחקים והופץ על ידי Apogee Software, אשר יצא לאור ב-1 במאי 1992 למערכת ההפעלה DOS. המשחק הופץ מחדש על ידי 3D Realms בחנות הדיגיטלית סטים ויצא לאור כפורט של DOSBox ב-23 באוקטובר 2014 למערכת ההפעלה Microsoft Windows וב-5 במאי 2015 למערכת ההפעלה macOS.
בדומה למשחקי נוספים שפותחו על ידי Apogee Software,‏ Word Rescue מחולק לשלושה פרקים, כאשר הפרק הראשון זמין באופן חינמי כתוכנה שיתופית. למשחק יצא משחק המשך בשם Word Rescue Plus.
משחקיות

המשחק משוחק מנקודת מבט של גוף שלישי, כאשר הסגנון מזכיר משחקי יריות-פלטפורמה מאותה התקופה. על השחקן להתאים בין המילים לבין התמונות המייצגות את אותן המילים, אשר מפוזרות בעולם המשחק באופן אקראי. בנוסף, על השחקן להימנע מהתקלות עם גרזלים וסכנות אחרות. מגע עם אחד מהם יגרום לפסילה. בכל פעם שהשחקן מצליח להתאים שבע מילים, בני תולעת הספרים יבצע קסם על מנת להפוך את המילים למפתח, איתו השחקן יכול לפתוח דלת המובילה לשלב הבא.
אם השחקן יתאים מילה עם תמונה לא מתאימה, גרזל יופיע. על מנת להביס את הגרזל, על השחקן ללחוץ על מקש הרווח, כדי שבני יזומן וישפוך עליו רפש. לשחקן יש כמות מוגבלת של רפש, אך ניתן לחדשה על ידי איסוף דליי רפש המופיעים בעולם, או על ידי השלמת המילה המסתורית.
בכל שלב, אחת המילים נבחרת באופן אקראי למילה מסתורית ואותיותיה מתפזרות באופן אקראי ברחבי השלב. אם השחקן מצליח לאסוף את כלל האותיות של המילה המסתורית לפי הסדר, השחקן יקבל נקודות בונוס וחידוש מלאי הרפש. ניתן לקבל נקודות בונוס גם על ידי איוסף ספרים, שפיכת רפש על גרזלים וכן התאמת מילים לתמונות.
בהתאם לרמת הקושי, ישנם גם מספר משתנה של גרזלים בכל שלב. ברמת הקושי הקלה, המתאימה לשחקנים צעירים - ישנו רק גרזל אחד בכל שלב. ברמת קושי גבוהה לעומת זאת, לעיתים קרובות ישנם יותר גרזלים מאשר מילים וכן על השחקן לאסוף 20 ספרים על מנת לחשוף את המילה המסתורית. רמת קושי זו הופכת את המשחק למאתגר אפילו לשחקנים מבוגרים.
עלילה

עלילת המשחק סובבת סביב יוצרים המכונים "גרזלים", אשר אינם מסוגלים לקרוא ועקב כך - הם גונבים מילים מספרים, כך שאף אחד אחר לא יוכל לקרוא. על השחקן, אשר מגלם בן או בת, לעזור לתולעת הספרים בני למצוא את המילים שנגנבו ולהחזיר אותם לספרים על ידי התאמתם לפירושים שונים.
ביקורת

המבקר צ'אק מילר ממגזין Computer Gaming World כתב על משחקי הווידאו Word Rescue ו-Math Rescue כי הם ”בחירה מצויינת עבור ילדים צעירים יותר [...] אף על פי שאנו, 'הילדים' המבוגרים יותר עדיין מוצאים אותם משעשעים. הם נהפכים לקשים יותר ויותר”.
הערות שוליים

↑  צ'אק מילר, Edutainment 101, Computer Gaming World‏ כרך 108, יולי 1993, עמ' 116
ג'נט מאו

| --- | --- |
אין תמונה חופשית
 לידה:  16 במאי 1954 (בת 70) 
 מדינה:  הממלכה המאוחדת הממלכה המאוחדת
 תקופת הפעילות:  מ-1977
 פרופיל ב-IMDb
 
ג'נט מאו (באנגלית: Janet Maw; נולדה ב-16 במאי 1954) היא שחקנית אנגלייה.
מאו ידועה בעיקר מהופעותיה בסדרת הטלוויזיה "ראש העיר קסטרברידג'" על פי רומן באותו שם מאת תומאס הרדי, ובסדרה "דברי ימי בארצ'סטר" המבוססת על ספריו של אנתוני טרולופ. היא הייתה חברה ברדיו דרמה קומפני של ה-BBC.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1977 |  | Maidens' Trip | לילי | בפרק "Nanette" |
| 1978 | ראש העיר קסטרברידג' | The Mayor of Casterbridge | אליזבת-ג'יין | מיני-סדרה |
| 1978 | ריצ'רד השני | Richard II | מלכה | סרט טלוויזיה |
| 1979 |  | ITV Playhouse | אמה ויין | בפרק "Children of the Gods" |
| 1979 |  | Jackanory Playhouse | הנסיכה ריאנון | בפרק "The Wizard of Crumm and the Ice Princess " |
| 1982 |  | Frost in May | קלרה | מיני-סדרה |
| 1982 | דברי ימי בארצ'סטר | The Barchester Chronicles | אלינור בולד / אלינור הרדינג | מיני-סדרה |
| 1983 |  | Spooky | סאלי | בפרק "The Keeper" |
| 1984 |  | Love and Marriage | בלינדה סאטקליף | בפרק "Lucifer" |
| 1984 |  | The Life and Death of King John | בלאנש | סרט טלוויזיה |
| 1987 |  | The Bretts | ג'ין לייסי | סדרת טלוויזיה |
| 1990 |  | Theatre Night | מקהלת נשים | בפרק "Iphigenia at Aulis" |
| 1990 | סיפורי המסתורין של רות רנדל | The Ruth Rendell Mysteries | דיינה סטרנהולד | בפרק "התחזות לשם הונאה" |
| 1993 |  | Sparrow | טסיה |  |
| 1995 |  | Shine on Harvey Moon | ג'יין | סדרת טלוויזיה |
| 1998 | קוואנה QC | Kavanagh QC | אן קרולי | בפרק "Memento Mori" |
| 1998 |  | The Cater Street Hangman | מרתה פרבל | סרט טלוויזיה |
| 1990, 1992, 2002 |  | The Bill | מרת ויליאמס / מנתחת / שרה גליסון | סדרת טלוויזיה (3 פרקים) |
| 2002, 2003 | רציחות במידסומר | Midsomer Murders | איילין המילטון / סילביה וודוורד | סדרת טלוויזיה (2 פרקים) |
| 2003 | השופט ג'ון דיד | Judge John Deed | מארג' רקין | בפרק "Economic Imperative" |
| 2006 | המפקח לואיס | Inspector Lewis | מזכירה | בפרק "Reputation" |
| 2005, 2015 | רופאים | Doctors | מולי קונור / איימי וורן | סדרת טלוויזיה (2 פרקים) |
הערות שוליים

↑  IMDb
↑  tv.com
↑  Photo of Maw with Alan Rickman
↑  "Radio and audio book companies", in Lloyd Trott, ed., Actors and Performers Yearbook 2016, pp. 353-354
↑  imdb
↑  Martin, Catherine Gimelli; Melehy, Hassan, eds. (2016). French Connections in the English Renaissance. London: Routledge. p. 27. ISBN 9781409466253.
| --- | --- |
בקרת זהויות :  ISNI: 0000 0003 7206 8832  LCCN: no2003067375  MusicBrainz: b775b04f-13c0-4dd6-867c-4a3b80367be7  VIAF: 56303201   WorldCat (עם VIAF): 56303201
ברית הגנה

ברית הגנה היא אמנה או ברית צבאית בין מדינות, בה הצדדים החתומים מתחייבים לתמוך זה בזה מבחינה צבאית ולהגן זה על זה. בדרך כלל האמנה מציינת איומים ספציפיים שעליהם יש להגיב בכוחות צבא.
בריתות הגנה כיום

להלן נמנות בריתות ההגנה העיקריות כיום בעולם. בנוסף להן קיימות בריתות נוספות, שלא תמיד זוכות לפרסום. למשל, אמנת איגוד מדינות דרום-מזרח אסיה מתמקדת בשיתופי פעולה בתחומי כלכלה, מסחר, תיירות, סביבה, חינוך, תרבות וספורט, אך כלולה בה גם ברית הגנה צבאית בין מדינות האיגוד.
בריתות הגנה כיום > רוסיה

1992 – ארגון האמנה לביטחון משותף, ברית פוליטית-צבאית הכוללת את ארמניה, בלארוס, טג'יקיסטן, קזחסטן, קירגיזסטן ורוסיה. אפגניסטן וסרביה מדינות משקיפות בארגון.
בריתות הגנה כיום > טורקיה

2010 – הסכם לשותפות אסטרטגית, תמיכה הדדית ושיתוף פעולה ביטחוני בין אזרבייג'ן לטורקיה.
בריתות הגנה כיום > ארצות הברית

1947 – הסכם בין-אמריקני לסיוע הדדי (אמנת ריו) – ברית הגנה הדדית של מדינות ביבשת אמריקה. כיום חתומות על האמנה איי בהאמה, אל סלוודור, ארגנטינה, ארצות הברית, ברזיל, גואטמלה, האיטי, הונדורס, הרפובליקה הדומיניקנית, ונצואלה, טרינידד וטובגו, פנמה, פרגוואי, פרו, צ'ילה, קולומביה וקוסטה ריקה.
1949 – ברית נאט"ו, עליה מבוסס ארגון נאט"ו.
1951 – ברית הגנה בין ארצות הברית לפיליפינים.
1951 – ANZUS – הברית הצבאית של אוסטרליה, ניו זילנד וארצות הברית.
1951 – ברית הגנה ראשונית בין ארצות הברית ליפן.
1953 – ברית הגנה בין ארצות הברית לדרום קוריאה.
1960 – ברית הגנה מורחבת בין ארצות הברית ליפן.
האפשרות שישראל וארצות הברית יכריזו על ברית הגנה אסטרטגית עלתה בעבר מספר פעמים במסגרת יחסי ארצות הברית–ישראל. בשנת 2019 דווח כי בפגישה בין בנימין נתניהו לדונלד טראמפ נדונה האפשרות לצאת בהצהרה משותפת, שאינה ברית הגנה רשמית, לפיה ארצות הברית תתחייב לסייע לישראל במקרה חירום ביטחוני. בשנת 2023 כתב מייק פומפאו בספרו כי נתניהו ידע ש"מדובר בשקר", אבל בחר בכל זאת להדליף את הדברים במטרה לקדם את עצמו בתקופת בחירות כי "זה היה סיפור טוב בשבילו".
בריתות הגנה כיום > הודו

ב-11 בספטמבר 2020 חתמו הודו ויפן על ברית הגנה צבאית למשך עשר שנים, צעד שנועד לבלום את פעילות צבא סין באזור האינדו-פסיפי ולסייע בהתמודדות עם סכסוכי הגבולות בין הודו לסין. צעד זה מחזק את הברית לדיאלוג ביטחוני רב-צדדי (QUAD), פורום לשיתוף פעולה בלתי פורמלי בין ארצות הברית, יפן, אוסטרליה והודו שבמסגרתו מתקיימים חילופי מידע ותרגילי צבא משותפים.
בריתות היסטוריות > רוסיה

1873 – ברית שלושת הקיסרים – בין קיסרי האימפריה הגרמנית, אוסטריה־הונגריה והאימפריה הרוסית. הסתיימה בשנת 1887.
1892 – הברית הצרפתית-רוסית – בין הרפובליקה הצרפתית השלישית ובין האימפריה הרוסית. הסתיימה בשנת 1917.
1955 – ברית ורשה – בין אלבניה, בולגריה, צ'כוסלובקיה, מזרח גרמניה, הונגריה, פולין, רומניה וברית המועצות. בוטלה בשנת 1991.
בריתות היסטוריות > מדינות אירופה

1920 – ההסכמה הקטנה – בין צ'כוסלובקיה, ממלכת יוגוסלביה ורומניה. התפרקה בשנת 1938.
1921 – ברית ההגנה הפולנית-רומנית – בין פולין ובין רומניה, נחתמה לאחר מלחמת העולם הראשונה והתפרקה בשנת 1939 עם פרוץ מלחמת העולם השנייה.
בריתות היסטוריות > הממלכה המאוחדת

1955 – ברית בגדאד – בין הממלכה המאוחדת, עיראק, טורקיה, פקיסטן ואיראן. בשנת 1979, לאחר פרישת איראן בעקבות המהפכה האיראנית, הודיעה טורקיה על פירוק הברית.
בריתות היסטוריות > ארצות הברית

1778 – ברית צרפת – ארצות הברית, הסתיימה בשנת 1800.
1954 – SEATO – ברית הגנה בין אוסטרליה, צרפת, בריטניה, ניו זילנד, פקיסטן, הפיליפינים, תאילנד וארצות הברית. הארגון פורק בשנת 1977.
1955 – ברית הגנה בין טאיוואן לארצות הברית. הסתיימה בשנת 1979 והוחלפה באמנה המסדירה את היחסים בין שתי המדינות, בהם מחויבות עמומה של ארצות הברית להגן על טאיוואן.
הערות שוליים

↑  רון בן ישי, יתנו - יקבלו: "ברית ההגנה" הסמלית שתסייע לנתניהו וטראמפ, באתר ynet, 13 ביולי 2019.
↑  דניאל אדלסון, ניו יורק, פומפאו עולה להתקפה: נתניהו? הדליף שקר. היילי? זממה את הדחת סגן הנשיא, באתר ynet, 21 בינואר 2023.
↑  India and Japan sign 10-year military pact to counter China in the Indo-Pacific — strengthening the QUAD, באתר "Business Insider India", ‏11 בספטמבר 2020 (באנגלית).
גדיר

ערך זה עוסק בצוללת. אם התכוונתם לכדורגלן, ראו .
|  תיאור כללי |
| --- | --- |
 סוג אונייה:  סדרת צוללות 
 צי:  חיל הים האיראני 
 מידות
 אורך:  20 מ' 
 
גדיר (בפרסית: غدیر, תעתיק מדויק: ע'דיר) היא סדרת צוללות ננסיות המיוצרות באיראן. הסדרה נקראת על שם ע'דיר ח'ם, אירוע מכונן עבור השיעים, בו, על פי המסורת, הכתיר הנביא מחמד את עלי בן אבי טאלב ליורשו, בקרבת מעיין חם בערב הסעודית.
ב-24 בנובמבר 2007 הכריז אדמירל-משנה חביבולה סיארי מחיל הים האיראני כי ב-28 בנובמבר תוכנס לשימוש צוללת מסדרת גדיר מתוצרת איראן. הוא ציין כי הצוללת מצוידת במיטב הציוד הצבאי והטכנולוגי, וכי היא שקולה ביכולותיה לצוללות זרות. קדמה לסדרה זו צוללת מסדרת נהנג ("לווייתן") שהושקה בשנת 2006.
בשירות חיל הים האיראני נמצאות לפחות שבע צוללות מסדרה זו. לא קיים מידע מאומת על מפרטי הצוללת, אולם ההערכות הן שמדובר בצוללת שמסתה בין 120 ל-150 טון ואורכה כ-20 מטרים. צוללות הגדיר מונעות על ידי מנוע דיזל-חשמל. הי אמצוידת בטילי Jask-2.
ג'ושוע יוסטון

| --- | --- |
אין תמונה חופשית
 לידה:  18 בנובמבר 1996 (בן 27) סרי לנקה 
 מדינה:  אוסטרליה 
 עיסוק:  דוגמן, שחקן
 מקום לימודים:  אוניברסיטת מקווארי (2019)  Gilroy College 
 פרופיל ב-IMDb
 
ג'ושוע יוסטון (באנגלית: Joshua Heuston; נולד ב-18 בנובמבר 1996) הוא דוגמן ושחקן אוסטרלי.
ביוגרפיה

יוסטון הוא ממוצא אנגלו-סרי לנקי.  יוסטון סיים את לימודיו עם תואר ראשון במדע ביו-מולקולרי וגם תואר ראשון במסחר מאוניברסיטת מקווארי בשנת 2019.
קריירה > דוגמנות

יוסטון עבד כברמן במהלך השנה הראשונה ללימודיו באוניברסיטה, כאשר החל לדגמן. הוא התחיל לפרסם באינסטגרם ויוטיוב, והפך במהירות ליוצר תוכן מבוקש. יוסטון הצטלם לקמפיינים עבור מותגים גדולים בהם פנדי, גוצ'י, לואי ויטון, "דייוויד ג'ונס" וברברי.  הוא הוזמן על ידי טומי הילפיגר לשבת בשורה הראשונה של מסלולי האופנה של מילאנו ושנגחאי בתצוגת האופנה של המותג, "TOMMYNOW Drive" .
בשנת 2018, הוא ערך את הופעת הבכורה שלו על המסלול בשבוע האופנה מרצדס בנץ באוסטרליה כשדיגמן עבור המותג 'ג'סטין קאסין'.
בשנת 2020, יוסטון היה חלק ממסע פרסום עבור "Bumble" אתר היכרויות, בו הוצג פרופיל ההיכרויות שלו ועודד "היכרויות וירטואליות" במהלך מגפת הקורונה .
קריירה > משחק

לאחר שהופיע בקליפ לשיר "Sicklaced" של הצמד האוסטרלי Super Cruel עם קרטייה מאלאן בשנת 2017,  התאהב במשחק והחל ללמוד משחק.
הופעת הבכורה של יוסטון על המסך הייתה בסדרת המתח לנוער "מועדון צלילה" (אנ'), לצד מיאה מדרן וג'ורג'יה-מיי דייוויס, ששודרה ברשת 10 באוסטרליה ולאחריה שודרה בנטפליקס .   הסדרה מתרחשת בעיירת החוף הבדיונית קייפ מרסי ומתמקדת בקבוצה של צוללניות. יוסטון מגלם את הנרי, תושב העיירה. הסדרה צולמה בשונית המחסום הגדולה בפורט דאגלס, קווינסלנד.
בשנת 2021 לוהק יוסטון לתפקיד בסדרת הטלוויזיה העתידית של נטפליקס "תיכון הלבבות השבורים".
בשנת 2022 שיחק בתפקיד חוזר בסדרת הטלוויזיה "More Than This" בדמותו של סאמי. בשנת 2023 לוהק לגלם את התפקיד של קונסטנטין קארינו בסדרה האמריקאית "חולית: הנבואה" ברשת Max.
הערות שוליים

↑  "Josh Heuston by Kult Models Sydney". www.kult.com.au. נבדק ב-2021-09-01.
↑  "PressReader.com - Digital Newspaper & Magazine Subscriptions". www.pressreader.com. נבדק ב-2021-09-02.
↑  "HOT AND SMART". pocketmags.com. נבדק ב-2021-09-01.
1 2 3  "From Bartender To Beach Babe, Josh Heuston Gears Up For Dive Club's Global Launch". 10 play (בAustralian English). 2021-05-26. נבדק ב-2021-09-01.
1 2 3  "Josh Heuston: Fitness and a Good Diet Will Keep You Sorted". The Last Fashion Bible (באנגלית אמריקאית). 2018-07-10. נבדק ב-2021-09-01.
↑  Rare, Medium (2020-10-08). "The Men's Fashion Trends to Have on Your Radar for Summer 2020". JONES (באנגלית אמריקאית). נבדק ב-2021-09-01.
↑  "Tommy Hilfiger presents Fall 2018 TOMMYNOW Fashion Show in Shanghai". sarkk.org. נבדק ב-2021-09-01.
↑  Hilfiger, Tommy. "Cartia Mallan Reviews Tommy Hilfiger TommyDrive Show". ELLE (באנגלית). נבדק ב-2021-09-01.
↑  inkwellco (2019-01-07). "JOSH HEUSTON AT THE TOMMY HILFIGER POP-UP STORE | MEET & GREET | Q&A | SYDNEY". INKWELL CO. (באנגלית). נבדק ב-2021-09-01.
↑  Tommy Hilfiger, Cartia Mallan Reviews Tommy Hilfiger TommyDrive Show | ELLE Australia, ‏2 בינואר 2018
↑  "Bumble Launches Ooh Campaign Featuring Local Influencers in Australia". Online Personals Watch: News on the Online Dating Industry and Business. נבדק ב-2021-09-01.
↑  "Super Cruel Are Here To Take The Summer With New Song 'Sicklaced'". Cool Accidents Music Blog (באנגלית). נבדק ב-2021-09-01.
↑  39591904. "Mr Jones Autumn/Winter 2020". Issuu (באנגלית). נבדק ב-2021-09-01.{{cite web}}:  תחזוקה - ציטוט: numeric names: authors list (link)
↑  Andrew Mercado (2021-05-27). "Mercado on TV: New Aussie drama The Unusual Suspects". Mediaweek (בAustralian English). נבדק ב-2021-09-01.
↑  "Production underway on DIVE CLUB in picturesque Port Douglas". FilmInk (בAustralian English). נבדק ב-2021-09-01.
↑  Joel Keller, Stream It Or Skip It: 'Dive Club' On Netflix, An Aussie Teen Show About A Group Of Diving Friends, And Why One Of Them Disappeared, Decider, ‏6 באוגוסט 2021
↑  Cast revealed for Netflix's 'Heartbreak High' - IF Magazine, IF Magazine, ‏1 באוקטובר 2021
↑  Olivia Deeble and Luka Gracie's 'More Than This' to stream on Paramount+ - IF Magazine, IF Magazine, ‏4 בנובמבר 2021
א.נ.ק. זאדאר

נוגומטני קלאב זאדאר (בקרואטית: Nogometni klub Zadar; תעתיק מקוצר: HNK Zadar) הוא מועדון כדורגל קרואטי מהעיר זאדאר בקרואטיה.
המועדון נוסד בשנת 1945 ומשחק כיום בליגה הקרואטית השלישית.
היסטוריה

מועדון הכדורגל נוגומטני קלאב זאדאר נוסד בשנת 1876 תחת השם אייסי דאלמאזיה (AC Dalmazia) ושיחק בעיקר בליגה האיטלקית עד לסיפוח העיר ליוגוסלביה בשנת 1945.
בתאריך 26 באפריל 1945, נוסד המועדון מחדש תחת השם פיסקולטורנו דרושטבו זאדאר (Fiskulturno Društvo Zadar).
בשנת 1949, מותג המועדון מחדש תחת השם NK Zadar.
היסטוריה > שנות התשעים

בעונת 1992/1993, העפילה הקבוצה אל הליגה היוגוסלבית הראשונה.
בעונת 1995/1996, הגיעה הקבוצה לגמר גביע יוגוסלביה אך הפסידה לקרואטיה זאגרב.
היסטוריה > שנות האלפיים – כיום

בעונת 2000/2001 העפילה הקבוצה אל הליגה הקרואטית הראשונה.
בעונת 2005/2006 נשרה הקבוצה אל הליגה הקרואטית השנייה.
בעונת 2007/2008 חזרה הקבוצה אל הליגה הקרואטית הראשונה ושיחקה בה עד לשנת 2015.
בעונת 2016/2017 נשרה הקבוצה אל הליגה הקרואטית השלישית.
ב-20 ביולי 2020 הגישה הקבוצה בקשה להקפאת הליכים ולאחר שתהליך פשיטת הרגל הסתיים, הוקמה הקבוצה מחדש תחת השם אייץ' אן קיי זאדאר (HNK Zadar).
כיום, משחקת הקבוצה בליגה הקרואטית השלישית.
אצטדיונים ומתקני אימונים

החל משנת 1979, משחקת הקבוצה באצטדיון סטאנובי.
האצטדיון ממוקם בעיר זאדאר ומכיל כ-3,860 מקומות ישיבה.
שחקנים מפורסמים

קרואטיה לוקה מודריץ'
קרואטיה זבונימיר סולדו
קרואטיה דומיניק ליבאקוביץ'
קרואטיה סטיפה פריצה
קרואטיה יוריצה בולייאט
קרואטיה ג'ובאני רוסו
קרואטיה אנטוניו מרשיץ'
קרואטיה מארין טומאסוב
קרואטיה מטה בטורינה
קרואטיה דניאל סובשיץ'
גרמניה מרסל הייסטר
הערות שוליים

↑  Marko Pinčić imenovan trenerom, nakon čega je uslijedio njegov demantij, Zadarski list, ‏2020-07-21 (בקרואטית)
↑  Croatia 1A League 1995/96, www.rsssf.com
↑  HRT: Osnovan HNK Zadar, a igračima NK Zadra ne mogu se osigurati plaće, web.archive.org, ‏2020-02-08
בעיית תרבוע העיגול של טרסקי

בעיית תַּרְבּוּעַ העיגול של טרסקי היא בעיה שהציג המתמטיקאי אלפרד טרסקי בשנת 1925, ובה דרישה לפרק עיגול נתון למספר סופי של חתיכות, שמהם יורכב ריבוע ששטחו שווה לשטח העיגול. בשנת 1990 הוכיח מיקלוש לצקוביץ שלבעיה יש פתרון. הוכחתו עושה שימוש נרחב באקסיומת הבחירה ולכן אינה קונסטרוקטיבית. בהוכחה יש בערך  10^{50} חתיכות.
אי אפשר לחתוך עיגול ולהרכיב מהחתיכות ריבוע, כאשר החיתוך נעשה באמצעות מספריים (כלומר לאורך עקום ז'ורדן). החתיכות בהוכחה של לצקוביץ הן קבוצות לא מדידות.
לצקוביץ הוכיח שלהרכבה די בהזזות בלבד, ואין צורך בסיבוב של חתיכות. במהלך ההוכחה הוכיח גם שכל מצולע ניתן לפירוק למספר סופי של חתיכות שמהן ניתן להרכיב ללא סיבובים ריבוע שווה בשטחו (אם מתירים סיבובים, ההוכחה לטענה פשוטה).
במרחב התלת-ממדי ניתן להגיע, על פי הפרדוקס של בנך-טרסקי, לפירוק של כדור למספר סופי של חתיכות כך שלאחר הזזה וסיבוב של החתיכות, ניתן יהיה להרכיב מהם שני כדורים מלאים, זהים במידותיהם לכדור המקורי. לתוצאה זו אי אפשר להגיע במישור, עקב קיומה של מידת בנך.
בעיית תרבוע העיגול, שבה עסקו היוונים הקדמונים, היא בעיה אחרת. בעיה זו דורשת לבנות ריבוע השווה בשטחו לעיגול נתון, באמצעות סרגל ומחוגה בלבד. בשנת 1882 הוכיח פרדיננד לינדמן את משפט לינדמן שממנו עולה שלבעיה זו אין פתרון.
ראו גם

תרבוע העיגול
ג'ושוע זירקזיי

ג'ושוע אורובוזה זירקזיי (בהולנדית: Joshua Orobosa Zirkzee; נולד ב־22 במאי 2001) הוא כדורגלן הולנדי המשחק בעמדת החלוץ במנצ'סטר יונייטד.
קריירת מועדונים

זירקזיי נולד בסיכדאם, לאמא ניגרית ואבא הולנדי. הוא החל את הקריירה שלו בגיל חמש ב־VV הקלינגן לאחר שמשפחתו עברה מקום מגורים. ב-2010 עבר למחלקת הנוער של ספרטה 20'. ב-2013 החל לשחק במחלקת הנוער של דן האג בה שיחק שלוש שנים עד שעזב למחלקת הנוער של פיינורד. לאחר שנה מרשימה במחלקת הנוער של פיינורד, הוא יצא ממדינתו ושיחק בקבוצת הנוער של באיירן מינכן.
ב-1 במרץ 2019 כבש שלושער במשחק הבכורה שלו במדי קבוצת המילואים של באיירן מינכן. יום לאחר מכן, כבש את השער המכריע בקבוצת הנוער של באיירן מינכן. הופעת הבכורה הרשמית שלו הייתה ביולי 2019, בקבוצה השנייה של באיירן מינכן בליגה השלישית בגרמניה.
בדצמבר 2019 ערך את משחק הבכורה שלו בקבוצה הראשונה של המועדון במשחק בליגת האלופות נגד טוטנהאם הוטספר.
ב-31 בינואר 2021 הושאל לפארמה עם אופציה לקנייה בתום תקופת ההשאלה.
ב-3 באוגוסט 2021 הושאל לאנדרלכט הבלגית לעונה אחת.
ב-30 באוגוסט 2022 חתם בבולוניה מהסרייה א'.
ב-14 ביולי 2024 חתם לחמש שנים עם אופציה לשנה נוספת במנצ'סטר יונייטד.
קריירת נבחרות

זירקזיי שיחק בכל הנבחרות הצעירות של הולנד ונכלל בסגל נבחרת הולנד עד גיל 21. ב-12 ביוני 2024 זומן זירקזיי לראשונה לסגל הנבחרת הבוגרת לקראת יורו 2024. בעקבות פציעתו של טון קופמיינרס.
תארים

באיירן מינכן
הסופר קאפ הגרמני: 2022
הערות שוליים

↑  Zirkzee confirms Parma move | Football Italia, www.football-italia.net
↑  Joshua Zirkzee will play in the Lotto Park this season, Official website Royal Sporting Club Anderlecht (באנגלית)
↑  Joshua Zirkzee opgeroepen voor EK, www.onsoranje.nl
| נבחרת הולנד – יורו 2024 |
| --- | --- | --- |
|  1 פרברוחן •  2 ואן דה ון •  3 דה ליכט •  4 ואן דייק •  5 אקה •  6 דה פריי •  7 ברחוויין •  8 ויינאלדם •  9 וחהורסט •  10 ממפיס •   11 חאקפו •  12 פרימפונג • 13 ביילו •  14 ריינדרס • 15 חירטרואידה • 16 וירמן • 17 בלינד • 18 מאלן • 19 סימונס • 20 מאטסן • 21 זירקזיי • 22 דומפריס • 23 פלקן • 24 חראפנברך • 25 ברובי • 26 סחאוטן • מאמן: קומאן |  1 פרברוחן •  2 ואן דה ון •  3 דה ליכט •  4 ואן דייק •  5 אקה •  6 דה פריי •  7 ברחוויין •  8 ויינאלדם •  9 וחהורסט •  10 ממפיס •   11 חאקפו •  12 פרימפונג • 13 ביילו •  14 ריינדרס • 15 חירטרואידה • 16 וירמן • 17 בלינד • 18 מאלן • 19 סימונס • 20 מאטסן • 21 זירקזיי • 22 דומפריס • 23 פלקן • 24 חראפנברך • 25 ברובי • 26 סחאוטן • מאמן: קומאן | הולנד |
אורומיה

ערך זה עוסק במדינה באתיופיה. אם התכוונתם למחוז במדינת אמהרה שבאתיופיה, ראו .
אורומיה (באמהרית: ኦሮሚያ, באורומו: Oromiyaa) היא אחת מתשע המדינות המרכיבות את הרפובליקה הדמוקרטית הפדרלית של אתיופיה. זו המדינה הגדולה באתיופיה הן בשטחה והן במספר תושביה. אורומיה כוללת את שטחים מהמחוזות לשעבר מחוז ארסי וחלקים ממחוז בלה, מחוז הררג, מחוז ילובור, מחוז קאפה, שאווה, מחוז סידאמו, ומחוז ולגה.
אורומיה גובלת ממזרח במדינת סומלי, בצפון מזרח בעפר ובדירה דאווה, בצפון באמהרה, בצפון מערב בבנישנגול-גומאז, במערב בדרום סודאן, בדרום מערב בגמבלה, במערב במדינת האומות, הלאומים ועמי הדרום ובדרום בקניה. מדינת הררי שוכנת כמובלעת בצפון מזרח המדינה והעיר אדיס אבבה שוכנת כמובלעת במרכזה.
פוליטיקה

בבחירות האחרונות שהתרחשו בשנת 2005 גרפה מפלגת הארגון הדמוקרטי העממי של אורומו את מרב הקולות.
המפלגה זכתה ב 385 מושבים מתוך 537 המושבים בפרלמנט. לעומת זאת מפלגת הכח הדמוקרטי לאחדות אתיופיה גרפה 107 מושבים.
החל משנת 1985 פועל החזית האסלאמית לעצמאות אורומיה.
פוליטיקה > נשיאים

חסן עלי 1992 – 1995
קומה דמקסה 1995–2001
ג'נדין סדו 2001–2005
אבאדולה גמדה 2005–2010
עלמהיו אתומסה 2010 - נוכחי
נחלים ואגמים

הנהרות והנחלים העיקריים במדינה הם האוואש (הנהר הארוך באתיופיה), וואבי שאבאל, גאנאל, בארו, דאדאסה וגאדאר.
סדרת האגמים הנקראת אגמי היוצר כוללים את האגמים בישופטה, קאריפטה, בישופטה גאדו, הורה קילול, הורסה ארסאדי ואגמי הקרע הגדול זיוואי, אבייאטה, שאלה ולאנאגנו נכללים גם במדינה זו.